เกษตรแม่ฮ่องสอน เพิ่มศักยภาพเกษตรกรและสร้างเครือข่าย Smart Farmer  Smart Farmer ต้นแบบ ระดับจังหวัด
นายอัครพล ขัติยะ เกษตรจังหวัดแม่ฮ่องสอน เปิดเผยว่า สำนักงานเกษตรจังหวัดแม่ฮ่องสอน  จัดการอบรมพัฒนาเพิ่มศักยภาพเกษตรกรและสร้างเครือข่าย Smart Farmer / Smart Farmer ต้นแบบ ระดับจังหวัด ณ ห้องประชุมสำนักงานเกษตรจังหวัดแม่ฮ่องสอน โดยในการอบรมมีกิจกรรม ได้แก่ การบรรยายพิเศษเรื่อง ผลกระทบ COVID-19 ต่อการเกษตรไทยและแม่ฮ่องสอน โดยนายเจษฎา กาพย์ไชย์ หัวหน้ากลุ่มส่งเสริมและพัฒนาเกษตรกร , การอบรมออกแบบระบบน้ำในพืชไร่ พืชสวน (ผ่านระบบออนไลน์) วิทยากร โดยสถาบันการจัดการเทคโนโลยีและนวัตกรรมเกษตร สำนักงานพัฒนาวิทยาศาสตร์และเทคโนโลยีแห่งชาติ (สวทช.)   เรียนรู้การใช้โปรแกรมบัญชีรายบุคคล (smartme) โดยสำนักงานตรวจบัญชีสหกรณ์ , เรียนรู้แผนการตลาดอย่างง่าย (BMC) , กิจกรรมฟาร์มในฝันและการถอดองค์ความรู้ และประเมินคุณสมบัติ Smart Farmer ต้นแบบ  โดยมีเครือข่าย Smart Farmer และ Smart Farmer  ต้นแบบ เข้าร่วมการอบรมทั้งหมด 20 ราย